ക്രിസ്റ്റ്യാനോ റൊണാള്ഡോ മാഞ്ചസ്റ്റര് യുണൈറ്റഡില് പോര്ച്ചുഗീസ് സൂപ്പര് താരം ക്രിസ്റ്റ്യാനോ റൊണാള്ഡോ പ്രീമിയര് ലീഗ് ക്ലബ്ബായ മാഞ്ചസ്റ്റര് യുണൈറ്റഡിലേക്ക് തിരിച്ചെത്തി. ഫുട്ബോള് ലോകം മുഴുവന് വലിയ ആകാംക്ഷയോടെ കാത്തിരുന്ന ട്രാന്സ്ഫര് മാഞ്ചസ്റ്റര് യുണൈറ്റഡ് ഔദ്യോഗികമായി സ്ഥിരീകരിച്ചു. റൊണാള്ഡോക്കായി യുവന്റസിന് 20 മില്യണ് യൂറോയാണ് 173 കോടി മാഞ്ചസ്റ്റര് നല്കുന്നത്. രണ്ട് വര്ഷത്തേക്കാണ് കരാര്.2003 മുതല് 2009 വരെ യുണൈറ്റഡിനായി കളിച്ച റൊണാള്ഡോ ക്ലബ്ബ് വിട്ട് 12 വര്ഷങ്ങള്ക്ക് ശേഷമാണ് ഓള്ഡ് ട്രഫോര്ഡില് വീണ്ടുമെത്തുന്നത്. യുവന്റസില് നിന്ന് ട്രാന്സ്ഫര് ചോദിച്ചുവാങ്ങിയ ക്രിസ്റ്റ്യാനോ മാഞ്ചസ്റ്റര് സിറ്റിയില് കളിക്കാനുള്ള സന്നദ്ധത അറിയിച്ചെങ്കിലും സാമ്ബത്തിക കാര്യങ്ങളില് തീരുമാനമാകാത്തതിനെ തുടര്ന്നാണ് ഇംഗ്ലീഷ് ക്ലബ്ബ് പിന്മാറിയത്. താരത്തിനു വേണ്ടിയുള്ള ശ്രമം അവസാനിപ്പിക്കുന്നതായി ക്ലബ്ബ് വ്യക്തമാക്കുകയായിരുന്നു. ക്രിസ്റ്റ്യാനോ മുന്നോട്ടുവെച്ച വ്യക്തിപരമായ ആവശ്യങ്ങളും യുവന്റസില് നിന്നുള്ള ട്രാന്സ്ഫര് തുകയും സംബന്ധിച്ച് ധാരണയിലെത്താന് കഴിയാത്തതിനെ തുടര്ന്നായിരുന്നു ക്ലബ്ബിന്റെ പിന്മാറ്റം. ലിസ്ബണില് നിന്നും ഓള്ഡ് ട്രാഫോഡില് എത്തിയ ക്രിസ്റ്റ്യാനോ റൊണാള്ഡോയെ ഇന്നുകാണുന്ന ലോകഫുട്ബോളിലെ സൂപ്പര് താരമാക്കി വളര്ത്തിയത് മാഞ്ചസ്റ്റര് യുണൈറ്റഡും അവരുടെ ഇതിഹാസ പരിശീലകനായ അലക്സ് ഫെര്ഗൂസണും ചേര്ന്നാണ്. ഷിനോജ്